Shirin

Shirin (uzb. kyrill. ja ven. Шири́н, Širin) on kaupunki Syrdarjan alueella Uzbekistanissa. Se sijaitsee Syrdarjajoen varrella 52 kilometriä alueen pääkaupungista Gulistonista kaakkoon. Kaupungissa oli 19 400 asukasta vuonna 2024. Paikkakunta on syntynyt vuonna 1943 Farhodin voimalaitostyömaan asuintaajamaksi. Siitä tuli kaupunki vuonna 1972. Shirinissä toimii Farhodin vesivoimalaitos, Syrdarjan lämpövoimala, konepaja sekä elintarvike- ja rakennusteollisuutta. Lähistöllä sijaitsee Farhodin rautatieasema. Lähteet